o
Ellet voi hyvin, ajattelet varmaan paljon sitä, mitä sinusta tuntuu.
Mutta ajatteletko koskaan todella terveyttäsi?
Kysytkö koskaan: Mitä voin tehdä terveydelleni?
Ja miksi se on tärkeää Jumalalle?
Pysy kanssamme, koska uskon,
että saat hyvää tietoa, josta on apua sinulle.
Meillä on meneillään kokoussarja,
jonka aiheena on "Terveellinen elämä: henki, sielu ja ruumis".
Jeesus tuli tekemään meidät eheiksi.
Sinussa ja sinun elämässäsi ei ole yhtään kohtaa,
mistä hän ei välittäisi.
Hän haluaa palauttaa kaiken, minkä olemme kadottaneet.
Olemme puhuneet hengellisestä terveydestä.
Olemme puhuneet mielenterveydestä ja tunteiden terveydestä.
Tänään haluan puhua fyysisestä ruumiistanne.
Koska ruumiinne on Jumalan asunto.
Toivon, että ymmärrätte tämän tänään.
Aina, kun ajattelen asiaa, niin voin vain pyöritellä päätäni.
Jumala asuu meissä uskovissa.
Sinun ruumiisi on Jumalan koti.
Raamatussa on kohtia, joissa on voimakkasti ilmaistu,
miten sinun tulisi huolehtia itsestäsi.
Haluan aloittaa kysymällä: Oletko sijoittaja vai peluri?
On helppoa, kun olet nuori, parikymppinen,
kolmikymppinen tai jopa nelikymppinen,
ajatella, että voinpa hyvin.
"Ei haittaa, vaikka valvoisin... Voin hyvin..."
Yritän puhua joskus nuorille, jotka sanovat voivansa hyvin,
että jonain päivänä sinä vanhenet, uskot tai et,
ja sinä jatkat vanhenemista koko ajan,
mutta jos pidät itsestäsi huolta voit vanheta ulkoisesti,
mutta uudistua sisäisesti.
Apostoli Paavali sanoi niin.
Hän sanoi: "Vaikka ulkonainen ihmisemme murtuukin, niin
sisäinen ihmisemme uudistuu päivä päivältä."
Minua ihmetyttää, miten nuoret...
Totta puhuen, minusta tuntuu fyysisesti paremmalta
kuin ollessani 35-vuotias.
Koska elän viisaammin nyt,
kuin ollessani 35-vuotias.
Joitakin fyysisiä vaivoja on, joita ei luultavasti olisi,
jos olisin pitänyt itsestäni parempaa huolta aiemmin.
Joten korjaamme sitä, mitä kylvämme.
Toivottavasti tajuatte asian!
Jos toimit oikein nyt, vaikkei sille tunnu olevan tarvetta,
niin teet sijoituksen.
Ja myöhemmin tulet korjaamaan siitä hyödyn.
Kuitenkin, jos olet peluri
ja valitset vääriä asioita toivoen, ettei siitä tule huonoja seurauksia,
niin tulet kokemaan pettymyksen myöhemmin elämässäsi.
Luulen, että katumus on yksi kamalimpia asioita.
Oletko koskaan katunut jotain, mitä sanoit tai teit, mutta
on jo liian myöhäistä muuttaa asiaa enää?
Haluan elää elämäni niin, että minulla on mahdollisimman
vähän kaduttavaa, koska tiedätkö?
Sinä saat vain yhden matkan elämän halki.
Sinulla on vain yksi ruumis.
Ja jos kulutat sen loppuun, niin et voi ostaa muualta uutta.
Aamen?
Voit nyppiä ja siloitella sitä ja vaikka mitä muuta, mutta
et voi kuitenkaan mennä minnekään pyytämään uudempaa mallia.
Joten meidän on kunnioitettava Jumalaa.
Ja meidän on pidettävä kunnolla huolta itsestämme.
Koska vaikka olemme pääasiassa hengellisiä olentoja,
meillä on sielu ja meidän henkemme ja sielumme
menee lopulta taivaaseen elämään ikuisesti.
Ruumiimme kuolee ja muuttuu tuhkaksi ja tomuksi ja
saamme uuden kirkastetun ruumiin.
Me kaikki odotamme sitä. Aamen?
Joka tapauksessa, tämä on tärkeää:
kun olemme tässä maailmassa,
niin se mitä ihmiset näkevät on fyysinen sinä.
Voit tulkita tämän miten haluat, mutta minusta meidän on
tehtävä parhaamme, että olemme hyviä Jeesuksen edustajia.
Aamen?
Sijoitatko hyvään terveyteen, jotta korjaat siitä hyödyn myöhemmin?
Vai pelaatko ja et tee mitään tai jopa kohtelet huonosti itseäsi
ja luulet pääseväsi pälkäästä?
Rohkenenpa sanoa, että suurin osa täällä ja
tv:n ääressä olette pelureita.
Se on hyvin hölmöä.
Avatkaa 1 korinttilaiskirje 3:16
Tänään aiomme opiskella raamattua.
1 Kor 3:16
Minulla on aina suunnitelma, että näytän näitä raamatun kohtia,
mutta sitten innostun ja alan saarnaamaan.
Mutta yritän nyt käyttäytyä.
Dave sanoo, että en olisi niin väsynyt puheitteni jälkeen,
jos hieman rauhottuisin, mutta en vain ole sellainen.
1 Kor 3:16 "Ettekö tiedä, että te (koko Korinttin seurakunta)
olette Jumalan temppeli ja
että Jumalan Henki asuu teissä (pysyvästi, sekä
seurakunnassa että yksilöissä)?
Sanokaa: "Jumala asuu minussa.
Olen hänen kotinsa."
Sanokaa uudestaan: "Jumala asuu minussa.
Olen hänen kotinsa."
1 Kor 3:17 "Jos joku turmelee (tai tuhoaa) Jumalan temppelin,
Jumala saattaa turmioon (ja tuhoon) hänet.
Jumalan temppeli on pyhä, ja tämä temppeli olette te
(uskova seurakunta ja yksilöuskovat).
Vanhan liiton alla he kävivät temppelissä, joka sitten tuhottiin
Jeesus sanoi, että hän tulee asumaan teidän sisällänne.
Teistä tulee Jumalan pyhäkkö, temppeli.
Todellakin voisin ajatella tätä asiaa lopun ikääni,
enkä siltikään ymmärtäisi sitä.
JUMALA ! Emme puhu mistään postimiehestä.
JUMALA asuu uskovan sisällä.
Oletko todella valmis otamaan tämän vakavasti?
Katso vaikka itseäsi joka aamu peilistä ja sano:
"Jumala asuu täällä."
Teenkö parhaani pitääkseni huolen Jumlaan asunnosta?
Edustanko itseäni parhaalla mahdollisella tavalla?
Mitä, jos olisit etsimässä kirkkoa?
Tiedät varmaan mihin tähtään?
Ehkä olet oudossa kaupungissa ja ajelet ympäriinsä etsimässä kirkkoa
Näet yhden, jossa on ikkunat rikki, pihalla on roskia,
tiilet ovat tippuneet ja se tarvitsee maalia.
Näyttää siltä, kuin se olisi huonosti hoidettu.
Voisit heti sanoa, että se on sellainen kirkko,
johon et halua mennä.
Aamen?
Uskon, että kun kerromme ihmisille suhteestamme Jumalaan, ja
kuinka mahtava hän on ja kuinka heidän tulisi päästää hänet
elämäänsä, jotta hän voisi tehdä kaikkea hyvää
heille kuten meillekin.
Ei se varmaan ole niin hienoa, jos olemme aivan...
Ymmärrän että täällä ja TV:n ääressä on sairaita
ja tiedätte etten halua pilkata tai kieltää sitä. Tai etten ymmärrä.
Olen ollut itsekin sairas. Minulla oli syöpä 20 vuotta sitten.
Mutta jos voimme tehdä asialle jotain, niin sitten on tehtävä!
Ehkä johonkin emme voi vaikuttaa, koska maailmassa on syntiä
ja sairautta, paljon heikkoutta, johon törmäämme.
Kuten sanoin aiemmin: Tauti voi tarttua, mutta terveys ei.
Sinun on valittava terveys.
Mutta on useitakin asioita, joiden kanssa kamppailemme
fyysisesti ja joihin voisimme vaikuttaa.
Voisitteko edes ymmärtää tämän, etten heti alkuun
menettäisi teitä matkasta.
Tämän olen oppinut Jumalalta viimeisten vuosien aikana ja
haluan kuulla, mitä ajattelette.
Luulen, että usein pyydämme Jumalaa tekemään jotain ilman,
että me teemme mitään.
Olen alkanut ymmärtämään yhä enemmän, että
usein rukoilemme väärin.
Pyydämme Jumalaa tekemään asioita ja todella rukouksessa
haluamme hänen tekevän kaiken, kuten
kerran rukoilin erään henkilön puolesta ja pyysin Jumalaa
kohtaamaan hänen tarpeensa:
"Jumala, pyydän että vastaat tämän henkilön tarpeeseen."
Heti koin, että piti tarkistaa näkökantaani.
Jumala sanoi, että on pyydettävä häntä näyttämään,
mitä itse voin tehdä asian hyväksi.
Joskus tarve on liian iso, että voit sen täyttää, mutta
voit kuitenkin tehdä jotain.
Minusta rukous on molemminpuolista keskustelua.
Ja kun puhumme Jumalalle asioista, meidän pitäisi myös kuunnella,
mitä hänellä on sanottavaa takaisin.
Et yleensä kuule mitään ääntä.
Joskus vain tiedät.
Monesti, kun Jumala puhuu meille, sen vain tietää.
Ja hän puhuu ainakin sanansa kautta.
1 Joh 3:24 "Joka pitää hänen käskynsä,
(joka tottelee hänen käskyjään ja seuraa hänen suunnitelmaansa)
pysyy Jumalassa, ja Jumala pysyy hänessä.
(He antavat Kristuksen olla kotinsa ja heidän olla Kristuksen koti)
Ja sen, että hän pysyy meissä, me tiedämme Hengestä,
jonka hän on meille antanut."
Pyhä Henki on tavallaan maksu niistä hyvistä asioista,
joita raamattu lupaa.
Se elämä, jota tunnet itsessäsi. Se on Jumala.
Olen tullut ymmärtämään, että Jumala on syvää rauhaa.
Kun minulla on hetkiä, jolloin koen todella rauhaa,
niin se on Jumala.
Kun koen todella iloa, vaikkei mitään hauskaa ole tapahtunutkaan,
niin se on Jumala.
Kun voin pitää pääni pystyssä ja tiedän kuka olen Kristuksessa,
vaikken tee kaikkea täydellisesti, niin se on Jumala.
Vaikka en tiedä tulevasta, en pelkää,
sillä tiedän että Hän pitää tulevaisuutta käsissään.
Ihmiset joilla ei ole Jumalaa eivät koe sitä.
Monesti valitamme asioista, joita meillä ei ole, mutta
meillä on niin paljon suhteessamme Jumalaan.
Vanhassa testamentissa on mielenkiintoista ne ohjeet, miten
neuvotaan rakentamaan ja koristelemaan temppeli.
Olen ajatellut siis, että on ihan okei koristella temppeliä.
Jumalalle sopii jos käyttää vähän maalia.
Minä tarvitsen hieman maalia.
Jumala antoi hyvin yksityiskohtaiset ohjeet.
Temppeliä hoidettiin päivittäin. Kaikille oli tietyt vastuualueet,
jotta temppeli ei pääsisi huonoon kuntoon.
Ja luulen, että jos sovellamme tätä Vanhan Testamentin esimerkkiä
ja ymmärrämme, että me olemme nyt tämä temppeli, pyhäkkö,
Jumalan asunto, meidän pitäisi saada siitä jotain itsellemme.
Et voi odottaa, että et tee asialle mitään ja se pysyy hyvässä kunnossa
Käytän aikalailla aikaa pitääkseni itseni hyvässä kunnossa.
Ette oikein tiedä pitäisikö taputtaa vai ei.
Tiedättekö miksi? Koska joskus otamme raamatun
sanan pois asiayhteydestä.
Kun raamattu puhuu, että pitää unohtaa itsemme, että
emme ajattelisi itseämme ja etujamme, niin
sen tarkoitus ei ole ajaa teitä kohtelemaan itseänne kaltoin ja
jättää itsestä huolehtiminen. Jos olen Jumalan asunto,
ja olen hänen kätensä, jalkansa, silmänsä, korvansa, kuten sinäkin,
niin silloin on parasta, että huolehdin tästä näin.
Jos minusta tuntuu, etten jaksa lähteä, niin Hänkään ei pääse lähtemään.
Olen sitoutunut menemään kehitysmaihin ja
aivan uskomattomiin paikkoihin,
eikä niihin ole helppoa päästä.
Se on pitkä matka lentokoneessa
ja vuoteet eivät ole sellaisia kuin haluaisit
ja ruoka ei ole juuri sellaista kuin haluaisit, mutta yritämme
aina syödä mahdollisimman hyvin siellä ollessa.
Pointti on kuitenkin siinä, että olosuhteet eivät ole hyvät.
Ja kun kroppasi käännetään ihan ylösalaisin - jos et koskaan ole
kokenut aikaerorasitusta, niin et tiedä mistä puhun.
Tulin juuri Australiasta...
Huh, oli todella paha tällä kertaa!
Eli, jos menen sellaiselle reissulle, esimerkiksi noin pariksi viikoksi,
niin todellisuudessa se on kolmen ja puolen viikon sijoitus minulle.
Ensin on aikaerorasitus siellä ja kun siitä on toipunut, niin
heti lennetään kotiin ja sama homma.
Mutta aion mennä.
Aion mennä!
Koska siellä minua tarvitaan.
Kuten olen menossa Guluun, Ugandaan tänä syksynä.
Se on pieni paikka jossain Pohjois-Ugandassa.
En tiedä oletteko kuulleet lapsisotilaista, joita sotapäälliköt
ovat käyneet kaappaamassa. Lapset on jopa pakotettu
tappamaan vanhempansa ja jos he eivät ole tehneet sitä, niin heiltä
on katkottu kädet. Heidät koukutetaan huumeisiin.
Heidät aivopestään, heitä lyödään ja laitetaan tappamaan ihmisiä.
On tullut aselepo ja jotka vielä ovat olleet hengissä, on vapautettu
Monet nuoret tytöt on pakotettu olemaan vaimoja sotilaille ja
tiedätte, mitä se tarkoittaa...
Nyt nämä lapset ovat siellä...
vapautettuna. Entä sitten?
Voitteko kuvitella, miten sekaisin he ovat?
Joten eräs mies, jonka kanssa teemme työtä, on ollut jo
aika kauan siellä rakentamassa kyliä ja heillä on hieno
suunnitelma, koska hän ottaa lesken, joka on menettänyt
koko perheensä ja jolla ei ole enää aihetta elää, ja laittaa
tämän naisen kuuden orvon kanssa yhteen.
Leski hoitaa nyt näitä lapsia ja lapsilla on äiti
ja hänellä on lapsia. Ja nämä kylät ovat todella kauniita.
Autamme nyt heitä rakentamaan tällaisia kyliä,
tällä tietyllä aluella Ugandassa.
He sanoivat minulle, kun tapasin heitä Australiassa...
Olen elänyt suurimman osan elämästäni ja
aion varmistaa, että teen loppu- ajan sitä, mikä on arvokkainta.
Minun on tehtävä sitä, mikä on arvokkainta ja
mikä kantaa eniten hedelmää, joten
aion matkustaa tuollaisiin paikkoihin.
Sen vuoksi, mitä Jumala on tehnyt järjestöllemme,
voimme mennä tuollaisiin paikkoihin ja tuoda toivoa kaikille alueille.
Minulla on voimakas opettamisen lahja, enkä sano sitä ylpeilläkseni,
mutta uskon, että voitelussa puhuttu sana voi muuttaa ihmisten elämää.
Mies siis sanoi minulle, että tarvitsemme sinua,
koska jotkut tulevat ja kertovat pelastussanoman,
ja jotkut puhuvat menestyksestä, vaikkei sitä tarvita
Siinä ei ole mitään järkeä heille.
Hän sanoi, että tarvitsemme jonkun puhumaan heidän kivustaan.
Luulen, että pystyn siihen, koska olen kokenut kipua.
Tiedän sisimmässäni, mitä Jumala haluaa minun tekevän,
mutta en voi tehdä sitä, ellen pidä huolta tästä näin.
Ette tajua tätä.
Tiedättekö, kun tuntuu tarpeeksi pahalta, et halua edes rukoilla.
Et halua käydä kirkossa, et halua auttaa ketään,
olet huonolla tuulella, sinulla ei ole hengen hedelmiä,
olet ärtyisä... "Minusta tuntuu pahalta!"
- Ehkä olisi pitänyt nukkua.
Tai ehkei olisi kannattanut syödä neljää patukkaa
ja puolta kakkua eilen.
Tässä on asia, jonka halusin kertoa, vaikka hurahdin
vähän sivuraiteille, mutta joka on tärkeä.
Jumala tuo minut takaisin...
Usein rukoilemme Jumalaa tekemään asioita,
vaikka itse emme tee mitään.
Mutta, jos minä teen sen mitä voin, niin Hän tekee sen, mihin en pysty.
Sinussa saattaa olla jotain vialla, ehkä sinulla on sairaus, jolle
et voi mitään, mutta jos teet, mitä voit, niin uskon että olet
paremmassa asemassa ottamassa vastaan ihmettä Jumalalta
niissä asioissa, mitä et voi tehdä.
Mutta me olemme Jumalan kumppaneita,
meidän on tehtävä oma osamme.
Onko tänään ketään kotona?
Minusta oli aika hauskaa se palaute, jonka sain, kun kerroin
että käytän paljon aikaa huolehtiessani itsestäni.
Se auttaa minua ymmärtämään,
missä olemme ajatusmaailmassamme.
Koska ette te taputtaneet ja olleet iloisia puolestani.
Koska ette olleet varmoja pitäisikö.
Tässä on sanoma.
Ihan kun sanoisitte:"Vai käytät sinä aikaa itseesi. Etkö sanonut,
että ei saa olla itsekäs?"
Se ei ole itsekästä, koska totta puhuen
joskus se kyllästyttää minua.
"Mene salille ja treenaa. Mene salille ja trenaa..."
Joka aamu otan kourallisen vitamiinejä...
Joskus kun olen treenaamassa...
Kun treenaat paljon niin lihasi sanoo: "Anna minulle jotain!"
Kun menen kahvilaan ja näen siellä kaikkea, niin...
Joku oli kanssani takahuoneessa eilen ja hänellä oli karkkia.
Voi, kun olisin halunnut niitä!
Kyllä minä syön karkkeja, mutta rajoitetusti,
koska kohtuus kaikessa. Se on osa sitä, että huolehtii itsestään.
Et elä lain alla, ettet koskaan saisi tehdä mitään,
mutta se on tehtävä kohtuudella.
Saatat sanoa, ettet liho vaikka söisit mitä vain.
Ei ole kyse lihomisesta, vaan siitä, mitä teet itsellesi.
Pidän tästä ajatuksesta: Tauti voi tarttua, mutta terveys ei.
Terveys on valittava.
Saatat saada tartunnan sairaalta henkilöltä,
mutta et tule terveeksi olemalla terveen ihmisen seurassa.
On tehtävä oikeita valintoja.
Tänään tarjoamme opetuspaketti,
joka auttaa pitämään parempaa huolta itsestään.
Ruumista, tunteista, mielestä, elämäsi jokaisesta alueesta.
Siinä on 4 cd:tä ja tohtori Linda Mintlen kirja:
"Paina paussia ennen kuin syöt"
Nautit varmasti tästä paketista ja kehoitan sinua hankkimaan sen.
Jumalan siunausta ja upeaa päivän jatkoa!
Terveellistä elämää. Mutta mitä se tarkoittaa?
Ei se ole vain oikeanlaista syömistä tai kuntoilua,
vaan kyseessä on koko sinä.
Eikö olisi mahtavaa, jos tuntisit itsesi todella terveeksi?
Terveelliseksi sisältä ja ulkoa.
Joyce haluaa auttaa sinua siihen tämän viikon tuotteellamme.
"Terveellistä elämää: henki, sielu ja ruumis"
4-osainen opetusäänite sekä tohtori Linda Mintlen kirja.
Yhdessä nämä kaksi voivat mullistaa elämäsi.
Tilaa ruudussa näkyvien tietojen avulla.
Voit tiedustella myös opetuksen DVD-versiota.
Jumalan rakkaus loi maailman.
Hänen voimallinen rakkautensa on meissä.
Entä jos soveltaisimme hänen rakkauttaan täyteen mittaansa?
Eikö se olisi - vallankumous?
On aika valmistautua naistenkonferenssiimme.
Mukana Joyce Meyer, Tommy Barnett,
Paul Scanlon ja Christine Cain.
Ylistystä vetävät Delirious? ja Israel Houghton.
Mitä tapahtuisikaan, jos jokainen kristitty ottaisi Jumalalta saadun,
ja alkaisi palvella sillä Jumalaa ja ihmisiä?
Tule tuhansien naisten kanssa käynnistämään -
rakkauden vallankumous!
Olet täällä, Egyptissä.
Kun olet kumppanimme, minne vain menemmekin, niin sinä olet mukana.
Tänään olet Egyptissä.
Muutat monen ihmisen elämää.
Liity meihin. Soita tai käy kotisivuillamme.
Olet meille tärkeä.
Työmme ei olisi mahdollista ilman ystäviämme ja kumppaneitamme.
Yhdessä ruokimme nälkäisiä, vaate- tamme köyhiä ja viemme ilosanomaa.
Ohjelman kotisivuilla voi esittää rukouspyyntöjä,
tutustua lisämateriaaliin ja kokouskalenteriin -
ja liittyä kumppaniksi viemään Kristuksen rakkautta maailmaan.
Suomennos: Kirsi Rantala